armvectores/hy_wikipedia_2023 huggingface dataset:
Ծովք (լիճ)

Անվան այլ կիրառումների համար տե՛ս՝ Ծովք (այլ կիրառումներ)Ծովք (Խարբերդի ծով) լիճը առաջացել է փլուզման հետևանքով՝ Արևմտյան Տիգրիսի ակունքներում, Խարբերդ քաղաքից հարավ-արևելք։ Գտնվում է 1223 մ բարձրության վրա։ Լիճը ձկնառատ և քաղցրահամ է։ Ուներ կղզի, որի վրա բնակվել են։
Սուրբ Բարսեղ եկեղեցի (Մաժաք)

Անվան այլ կիրառումների համար տե՛ս՝ Սուրբ Բարսեղ եկեղեցի (այլ կիրառումներ)Սուրբ Բարսեղ եկեղեցի, Հայ առաքելական եկեղեցի Մաժաք քաղաքում։


== Ծանոթագրություններ ==
Փետրվարի 5

Փետրվարի 5, տարվա 36-րդ օրն է։

Տարվա ավարտին մնում է 329 (նահանջ տարիներին՝ 330) օր։


== Դեպքեր ==
1924 - Տեղի ունեցավ առաջին Ձմեռային Օլիմպիական խաղերի փակման հանդիսավոր արարողությունը (Շամոնի, Ֆրանսիա)
1956 - Տեղի ունեցավ VII Ձմեռային Օլիմպիական խաղերի փակման հանդիսավոր արարողությունը (Կորտինա դ'Ամպեցցո, Իտալիա)։


== Ծնունդներ ==
1540 - Սիմեոն Ապարանեցի, բանաստեղծ և պատմագիր (վ. 1614)
1879 - Հովհաննես Ադամյան, հայ ճարտարագետ, գյուտարար (վ. 1932)
1900 - Հայկ Ասատրյան, հայ հասարակական-քաղաքական գործիչ, փիլիսոփա (վ. 1956)
1938 - Լևոն Հակոբյան, քիմիկոս (վ. 1999)
1948 - Սվեն Յորան Էրիքսոն, շվեդ ֆուտբոլային մարզիչ
1948 - Լավրենտ Վարդանյան, հայ նկարիչ
1956 - Սյուզան Խարդալյան, շվեդահայ լրագրող, հրապարակախոս և փաստավավերագրական ֆիլմերի ռեժիսոր
1957 - Ֆլորա Մարտիրոսյան, հայ երգչուհի, Հայաստանի ժողովրդական արտիստուհի (վ. 2012)
1985 - Նառա Վարդանյան, հայ ժամանակակից գրող
1985 - Կրիշտիանու Ռոնալդու, պորտուգալացի ֆուտբոլիստ, հարձակվող, հանդես է գալիս Մադրիդի Ռեալում և Պորտուգալիայի ազգային հավաքականում։
1990 - Դալտոն Մորեյրա Նետո, բրազիլացի ֆուտբոլիստ, պաշտպան
1990 - Դմիտրի Անդրեյկին, ռուս շախմատիստ, գրոսմայստեր։
1992 - Նեյմար, բրազիլացի ֆուտբոլիստ, հարձակվող, հանդես է գալիս ՖԱ Բարսելոնայում և Բրազիլիայի ազգային հավաքականում։


== Մահեր ==
1999 - Ռուբեն Հովնաթանյան, հայ նկարիչ


== Տոներ ==
Չեխոսլովակյան գայլաշուն

Չեխոսլովակյան գայլաշուն (չեխ.` československý vlčák, սլովակ.` československý vlčiak ), շների համեմատաբար երիտասարդ ցեղատեսակ։


== Ցեղատեսակի պատմությունը ==
Ցեղատեսակն ստեղծվել է 1955 թվականին Չեխոսլովակիայում, փորձարարության արդյունքում՝ գերմանական հովվաշան և կարպատյան (եվրասիական) գայլի խաչասերումից։ Ստեղծման նպատակն էր ստանալ ցեղատեսակ՝ գերմանական հովվաշան բնավորությամբ և խառնվածքով, դյուրավարժությամբ և խելքով, ինչպես նաև կարպատյան գայլի կազմվածքով, դիմացկունությամբ և ուժով։ Հիմնականում այն պետք է մասնակցեր զինվորական հատուկ միջոցառումների, սակայն արդյունքում օգտագործվեց որոնողա-փրկարարական, պաշտպանական և պարեկային ծառայություններում, որսորդական և մարզական ասպարեզներում։
Միջազգային կինոլոգիական ֆեդերացիայի կողմից ցեղատեսակը ճանաչվել է 1999 թվականին։


== Ընդհանուր բնութագիրը ==
Արտաքնապես ցեղատեսակը նման է գայլի։ Ունի ոչ մեծ, եռանկյունաձև կանգուն ականջներ և հզոր ծնոտներ։ Ունիվերսալ ցեղատեսակ է։ Հեշտությամբ կապի մեջ է մտնում ոչ միայն տիրոջ, այլ նաև նրա ընտանիքի բոլոր անդամների հետ։ Համակերպվում է այլ ընտանի կենդանիների ներկայությանը, սակայն անծանոթ կենդանիների հետ առնչվելիս կարող են դժվարություններ ծագել։
Կարևոր է վաղ հասակում սանձել նրա որսորդական կիրքը, այլապես մեծ տարիքում կարող է ագրեսիվ վարքագիծ դրսևորել փոքր կենդանիների նկատմամբ։ Չի կարելի ձագերին պահել մեկուսացված, նրանք պետք է վարժվեն և հարմարվեն շրջակա միջավայրին։ Վարժեցնելիս արագ հոգնում են անիմաստ կրկնվող վարժություններից։ Ունեն սուր հոտառություն, անկախ են, հարկ եղած դեպքում կարող են աշխատել նաև գիշերը։ Հաչել չեն սիրում և ինքնաարտահայտման համար օգտագործում են բազմազան ձայնային այլ ելևէջներ։
Մնդավի նվազագույն բարձրությունը 65 սմ (արու) և 60 սմ է (էգ), քաշը՝ 26 կգ (արու), 20 կգ (էգ)։ Մորթին խիտ է, գույնը՝ դեղնա-մոխրագույնից մինչև արծաթավուն մոխրագույն։


== Տես նաև ==
Սարլոսի գայլաշուն
Սիավուշ Ասլան

Սիավուշ Մամեդաղա օղլի Ասլան (ադրբ.՝ Səyavuş Məmmədağa oğlu Aslan, սեպտեմբերի 5, 1935(1935-09-05), Saray, Ադրբեջան - հունիսի 27, 2013(2013-06-27), Բաքու, Ադրբեջան), թատրոնի և կինոյի ադրբեջանցի դերասան, Ադրբեջանի ԽՍՀ վաստակավոր արտիստ (1974), Ադրբեջանի ԽՍՀ ժողովրդական արտիստ (1982);


== Կենսագրություն ==
Սիավուշ Ասլանը ծնվել է 1935 թվականի սեպտեմբերի 5-ին Բաքվում։ 1947-1953 թվականներին գործել է բազմաթիվ ասոցիացիաներում։ 1954 թվականին նա կարճ ժամանակով աշխատել է Երաժշտական կոմեդիայի թատրոնում։ 1958 թվականին աշխատել է Ղուբայի պետական դրամատիկական թատրոնում։ 1959 թվականին վերադառնալով Բաքու, Սիավուշ Ասլանն ընդունվել է Ադրբեջանի պետական երաժշտական կոմեդիայի թատրոնի թատերախումբը։ Նա երկար տարիներ հանդես է եկել որպես Ադրբեջանի պետական երաժշտական կոմեդիայի թատրոնի գլխավոր դերասաններից մեկը։ Որոշ ժամանակ նա աշխատել է որպես այդ թատրոնի գեղարվեստական ղեկավար (1994-1996)։
Նա մահացել է 2013 թվականի հունիսի 27-ին Բաքվում, ծանր հիվանդությունից հետո։


== Պարգևներ և կոչումներ ==
Սիավուշ Ասլանը 1974 թվականին արժանացել է Ադրբեջանի Հանրապետության վաստակավոր արտիստի կոչմանը, թատերական և կինոյի արդյունավետ աշխատանքի համար։ Իսկ 1982 թվականին արժանացել է ժողովրդական արտիստի կոչմանը։ Նա նախագահական պաշտոնաթողն էր։ 

Ադրբեջանի ԽՍՀ-ի վաստակավոր արտիստ (1981)
Ադրբեջանի ԽՍՀ ժողովրդական արտիստ (1989)
Ադրբեջանի Օրդեն «Փառք»  (2013)
Պատվի օրդեն (1995)


== Տես նաև ==
Հասան Մամեդով
Ադրբեջանական կինո
Յաշար Նուրի


== Ծանոթագրություններ ==
Ալմեյրինի գավառ

Ալմեյրինի  (պորտ.՝ Microrregião de Almeirim) գավառ Բրազիլիայում, մտնում է Պարա նահանգի մեջ։ Մտնում է Բայշու Ամազոնասի մարզի մեջ։ Բնակչությունը կազմում է 64 228 մարդ 2006 թվականի տվյալով։ Զբաղեցված տարածքը 90 383,150  կմ²։ Բնակչության խտությունը 0,7  մարդ/կմ²։


== Վիճակագրություն ==
Համախառն ներքին արտադրանքը կազմել է 471 119 148,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 7 469,22 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,701։


== Գավառի կազմ ==
Գավառի կազմի մեջ են մտնում հետևյալ համայնքները.

Ալմեյրին
Պորտու դի Մոս
(7338) 1990 VJ3

(7338) 1990 VJ3, աստերոիդ աստերոիդների հիմնական գոտում։ Հայտնաբերվել է 1990 թվականի նոյեմբերի 12-ին Հիտոշի Շիոձավայի և Մինորու Կիձավայի կողմից Ֆուջիեդայում։
Միջին հեռավորությունը Արեգակից կազմում է 3,006453 ա. մ., առավելագույնը մոտենում է 2,7713 ա. մ. հեռավորության վրա և հեռանում 3,2416 ա. մ.։ Արեգակի շուրջ մեկ ամբողջական պտույտ է կատարում 1904,06 երկրային օրվա ընթացքում, իր ուղեծրով շարժվելով միջինում 0,18907 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7338) 1990 VJ3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոլարովկա (այլ կիրառումներ)

Կոլարովկա, կարող է վերաբերել՝

Կոլարովկա - ավան, Ուկրաինայի Նիկոլաևի մարզի Ժովտնևի շրջանում
Կոլարովկա - գյուղ, Ուկրաինայի Զապորոժիեի մարզի Պրիմորսկի շրջանում
Զեմո Մոնաստերի

Զեմո Մոնաստերի (վրաց.՝ ზემო მონასტერი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1120 մետր բարձրության վրա։ Շրջկենտրոն Գորիից հեռու է 6 կմ։


== Ծանոթագրություններ ==
«Կալլիկրատիս» ծրագիր

«Կալլիկրատիս» ծրագիր (հուն․՝ Πρόγραμμα «Καλλικράτης»), Հունաստանի Հանրապետության 3852/2010 օրենքը, որը բարեփոխել է Հունաստանի վարչական բաժանումը։ 
Մինչ Հունաստանի խորհրդարանի կողմից օրենքի ընդունումը, ծրագիրը գոյություն ուներ Կալլիկրատիս նածագիծ (Σχέδιο Καλλικράτης) անվան տակ։ 2010 թվականի մայիսի 27-ին Հունաստանի խորհրդարանն ընդունել է ծրագիրը։ Օրենքը հրապարակվել է 2010 թվականի հունիսի 7-ին Կառավարական տեղեկագրում (Εφημερίδα της Κυβερνήσεως) (ΦΕΚ 87Α)։ Հիմնական փոփոխությունը նոմոսների բաժանման վերացումն էր։ Չնայած Հունաստանի նոր վարչական բաժանումը ուժի մեջ է մտել 2011 թվականի հունվարի 1-ից, սակայն 2010 թվականի նոյեմբերի 7-ին տեղական ինքնակառավարման մարմինների ընտրությունների առաջին փուլը տեղի է ունեցել ծրագրին համապատասխան։
Ծրագիրը կրում է ճարտարապետ Կալիկրատեսի անունը, ով մասնակցել է Հին Աթենքում երկար պատերի և Պարթենոնի կառուցմանը։


== Հիմնական դրույթներ ==
Ինքնակառավարման առաջին, ամենացածր մակարդակը կազմված է մունիցիպալիտետներից կամ դիմերից (δήμοι), որոնք ձևավորվել են ներկայումս գործող մի շարք մունիցիպալիտետների և համայնքների միաձուլման արդյունքում։ Դրանք կառավարելու է քաղաքապետը կամ դիմարխոսը (δήμαρχος) և մունիցիպալ խորհուրդը (δημοτικό συμβούλιο), որոնք 5 տարին մեկ ընտրվելու են ժողովրդի կողմից։ Համայնքները ստորաբաժանվում են մունիցիպալ բաժինների (δημοτικά διαμερίσματα) և վերջապես համայնքների (κοινότητες): Համայնքներն ունեն իրենց ավագանիները, սակայն նրանց դերը լինելու է խորհրդատվական։
Ինքնակառավարման երկրորդ մակարդակը բաղկացած է Հունաստանի 13 պերիֆերիաներից (περιφέρειες), որոնք ղեկավարվում են պերիֆերիարխի (περιφερειάρχης) և պերիֆերիոն խորհրդի (περιφερειακό συμβούλιο) կողմից, որոնք ընտրվում են ժողովրդի կողմից 5 տարին մեկ անգամ։ Պերիֆորիաները բաժանվելու են ծայրամասային ստորաբաժանումների (περιφερειακές ενότητες), որոնք հիմնականում, աշխարհագրորեն համընկնում են Հունաստանի նոմոսների հետ։ Յուրաքանչյուր պերիֆերիոն շրջան ղեկավարում է փոխպերիֆերիարխոսը (αντιπεριφερειάρχης), որը պետք է լինի նույն կուսակցության անդամ, ինչպես նաև պերիֆերիարխի։
Երրորդ, ամենաբարձր, ինքնակառավարման մակարդակը կազմված է նոր ապակենտրոնացված վարչակազմից, որը ներառում է մեկ, երկու կամ երեք պերիֆերիա (բացառությամբ Ատտիկայի և Կրետեի)։ Ապակենտրոնացված ստորաբաժանումների կառավարումը գտնվում է Գլխավոր քարտուղարի պատասխանատվության ներքո, որը նշանակվում է ուղղակիորեն Հունաստանի կառավարության կողմից, ինչպես նաև խորհրդատվական խորհրդի, որը, անհրաժեշտության դեպքում, դիմում է պերիֆերիարխին և մունիցիպալիտետի ներկայացուցիչներին։


=== Համեմատության աղյուսակ ===


== Ծանոթագրություններ ==


== Արտաքին հղումներ ==
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης − Πρόγραμμα Καλλικράτης» (հունարեն)։ Εφημερίς της Κυβερνήσεως։ 7 Ιουνίου 2010։ Վերցված է 2017-05-23  
«Ομιλία Υπουργού Εσωτερικών, Αποκέντρωσης και Ηλεκτρονικής Διακυβέρνησης, κ. Γ. Ραγκουση, στο Υπουργικό Συμβούλιο κατά την παρουσίασή του προγράμματος «Καλλικράτης»» (հունարեն)։ Υπουργείο Εσωτερικών։ 28 Απριλίου 2010։ Արխիվացված է օրիգինալից 2010-09-09-ին։ Վերցված է 2017-05-23
Տայգա (այլ կիրառումներ)

Տայգա, կարող է վերաբերել՝

Տայգա - գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Տայգա - բառը յակուտերեն է և նշանակում է անտառ։ Սակայն ոչ բոլոր անտառներն են տայգա։ Գիտնականները տայգա են անվանում բարեխառն գոտու փշատերև անտառները։ Գիտնականները տարբերում են մութ փշատերև տայգա, լուսավոր փշատերև տայգա և սոճու անտառներ։
Արազդայանի ջրանցք

Արազդայանի ջրանցք (Արաքսի ջրանցք), ջրանցք ՀՀ Արարատի մարզի հարավում։ Կառուցվել է մ.թ.ա. 9-րդ դարում, վերակառուցվել 1872-1874 թվականին և 1950 թվականին։ Սկիզբ է առնում Արաքսից։ Երկարությունը 27,9 կմ է, ջրթողունակությունը՝ 11 մ³/վ։ Ոռոգում է Արարատի մարզի հողատարածքները։
Աբլխարիբ

Աբլխարիբ (նաև՝ Ապլղարիբ, Ապլղարիպ), արաբական ծագումով հայկական արական անձնանուն։ Կազմված է اب الغریب (Ab-ul-ġarīb) անունից, որը բառացի նշանակում է «հայր Ղարիբի»։ Արաբական սովորությամբ այս անունը ստանում էր այն անձը, ով Ղարիբ (պանդուխտ, զարմանալի, տարօրինակ) անունով որդի էր ունենում։ Հայերի մեջ գործածական է եղել 10-13-րդ դարերում, այնուհետև ամբողջապես կասեցվել է։


== Հայտնի անվանակիրներ ==
Ապլղարիպ Հավնունի (10-րդ դար), հայ իշխան, Վասպուրականի թագավորության զորավար․
Աբլխարիբ Հավնունի (10-րդ դար), հայ իշխան, Վասպուրականի թագավորության իշխանաց իշխան և սպարապետ, Ապլղարիպ Հավնունու եղբորորդին․
Ապլղարիպ Պահլավունի
Ապլղարիպ Պահլավունի (11-րդ դար), հայ իշխան, Գրիգոր Պահլավունու որդին, 1036 թվականին կառուցել է Անիի Սուրբ Փրկիչ եկեղեցին․
Աբլղարիբ Արծրունի (?-1080), հայ իշխան Կիլիկիայում, մագիստրոս, Հասան Արծրունու որդին․
Ապլղարիպ Պահլավունի (10-րդ դար-11-րդ դար), հայ իշխան, Պիրի և Թլպաշարի տեր, Վասակ Պահլավունու որդին, Լիկոսի եղբայրը․
Ապլղարիպ ներքինի (?-1175), պարծենում էր թե իբր ինքն է սպանել Կիլիկիայի Մլեհ իշխանին, որի համար Ռուբեն Գ-ն ջրահեղձ է անում նրան․
Ապլղարիպ գունդստաբլ (12-րդ դար-13-րդ դար), Կիլիկիայի իշխանության և թագավորության գունդստաբլ (1188-?), Կուտաֆո բերդի տեր․
Ապլղարիպ (12-րդ դար-13-րդ դար), պարոն Կիլիկիայում, Ֆոռնոս բերդի տեր․
Ապլղարիպ (13-րդ դար), մեծ իշխան Կիլիկիայում, միանալով Մոլևոնի տեր Լևոնի հետ՝ ապստամբեցին Լևոն Գ-ի դեմ, ապա ձերբակալվեցին և հանձնվեցին Փոքր Ասիայի թաթարական կուսակալ Փարվանա զորավարին (1272)․


== Ծանոթագրություններ ==
Կիմ Սե Ռոն

Կիմ Սե Ռոն (հանգըլ՝ 김새론, հուլիսի 31, 2000(2000-07-31), Սեուլ, Հարավային Կորեա), հարավկորեացի դերասանուհի։ Առաջին դեբյուտը և հաջող դերերը եղել են այնպիսի ֆիլմերում, ինչպիսիք են «Մարդը ոչ մի տեղից» և «Նոր կյանքի տեսակը»։ «Տղամարդը ոչ մի տեղից» ֆիլմում կատարած դերի համար Կորեական ֆիլմերի 8-րդ մրցանակաբաշխությունում ստացել է «Լավագույն նոր դերասանուհի» մրցանակը՝ դառնալով ամենաերիտասարդ դերասանուհին Կորեայի կինոյի պատմության մեջ։ Նա ունի երկու փոքր քույրեր՝ Կիմ Ահ Ռոն և Կիմ Յե Ռոն, նրանք նույնպես դերասանուհիներ են։ Նրանց դեբյուտը կայացել է 2011 թվականին։
2014 թվականին սկսել է նկարահանվել «Ավագ դպրոց. Սիրո ժամանակն է» դորամայում (հեռուստասերիալ), որի սերիաները դեռ թողարկվում են։


== Ծանոթագրություններ ==
440

440 թվական,  նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 440 թվականն է, 
V դարի 40-րդ տարին։


== Դեպքեր ==


== Ծնունդներ ==


== Մահեր ==
Փետրվար 10 - Մեսրոպ Մաշտոց (ծ.362)
Մաղարաջիկ

Մաղարաջիկ, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Էկլասան

Էկլասան (ֆր.՝ Eclassan), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 864 մարդ, բնակչության խտությունը` 54.24 մարդ/կմ²։ Բնակավայրը զբաղեցնում է 15.93 կմ² տարածք։


== Աշխարհագրություն ==
Գտնվում է Փարիզ քաղաքից 450 կմ հարավ-արևելք, Լիոն քաղաքից` 70 կմ հարավ, Պրիվա քաղաքից` 50 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 587 աշխատունակ (15-64 տարեկան) բնակիչ, որոնցից ակտիվ էին 443-ը, իսկ ոչ ակտիվները` 144։ Ակտիվության ցուցանիշը կազմում է 75,5 %։ 443 աշխատունակ մարդկանցից աշխատել է 399 անձ (225 տղամարդ և 174 կին)։ Գործազուրկ են եղել 44 անձ (13 տղամարդ և 31 կին)։ 144 անաշխատունակներից 40-ը եղել են աշակերտներ կամ ուսանողներ, 68-ը` թոշակառուներ, իսկ 36-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Եվ ձեզ հետ նորից ես եմ․․․

«Եվ ձեզ հետ նորից ես եմ…» (ռուս.՝ «И с вами снова я...»), 1981 թվականի խորհրդային գեղարվեստական հեռուստաֆիլմ, որը նկարահանել է ռեժիսոր Բորիս Գալանտերը ռուս մեծ բանաստեղծ Ալեքսանդր Սերգեևիչ Պուշկինի կյանքի և ստեղծագործության մասին։


== Սյուժե ==
Ֆիլմը ներկայացնում է առանձին դրվագներ բանաստեղծի կյանքից։ Սցենարը հիմնված է ժամանակակիցների վկայությունների, ինչպես նաև Պուշկինի բանաստեղծությունների, նկարների և նամակների հիման վրա։


== Դերերում ==
Ալեքսանդր Պոնոմարյով – Ալեքսանդր Սերգեևիչ Պուշկին
Ելենա Ռոմանովա – Դարյա Ֆեոդորովա Ֆիկելմոն           
Յուրի Բոգատիրյով – Նիկոլայ I թագավոր
Միխայիլ Կոզակով – Չաադաև
Ալեքսանդր Կայդանովսկի – Ն. Վ. Պուտյատա, դեկաբրիստ
Իրինա Կալինովսկայա – Նատալյա Նիկոլաևնա Պուշկինա-Լանսկայա
Ալեքսանդր Կալյագին – Ժուկովսկի
Իգոր Կոստոլևսկի – Դանտես
Ալբերտ Ֆիլոզով – Պյոտր Անդրեևիչ Վյազեմսկի
Մատլյուբա Ալիմովա – Տանյա
Վալերի Երեմիչև – կոմս Ալեքսանդր Խրիստոֆորովիչ Բենկենդորֆ


== Նկարահանող խումբ ==
Սցենարի հեղինակ՝ Բորիս Գալանտեր
Ռեժիսոր՝ Բորիս Գալանտեր
Օպերատոր՝ Եվգենի Անիսիմով
Կոմպոզիտոր՝ Շանդոր Կալլոշ


== Ծանոթագրություններ ==


== Արտաքին հղումներ ==
«Եվ ձեզ հետ նորից ես եմ․․․» ֆիլմը «Энциклопедия отечественного кино» կայքում
Հաֆիզ Իբրահիմ

Հաֆիզ Իբրահիմը (ամբողջական անուն՝ արաբ․՝  محمد حافظ بن إبراهيم ‎‎, Մուհամմադ Հաֆիզ Իբրահիմ, փետրվարի 24, 1872(1872-02-24), Ասյութ, Եգիպտոս - հուլիսի 31, 1932(1932-07-31), Կահիրե, Եգիպտոս), արաբ բանաստեղծ, համարվում է ժամանակակից արաբական բանաստեղծության հիմնադիրներից մեկը։
19-րդ դարի վերջին և 20-րդ դարի սկզբին արաբական պոեզիայի զարգացումը կապված է նեոդասականության հետ, կասիդայի վերածնունդով։ Արաբական գրականության մեջ նեոդասականությունն այն է, որ պետք է պահպանել հին արաբական պոեզիայի ձևը՝ կասիդան, հարմարացնել ժամանակի պահանջներին։ Այս ժանրի առավել հայտնի ներկայացուցիչներն են Մահմուդ Սամի ալ-Բարուդին, Հաֆիզ Իբրահիմը, Ահմադ Շաուկին։


== Կենսագրություն ==
19-րդ դարի վերջին Եգիպտոսի գրական կյանքում փայլեց ևս մի աստղ՝ Հաֆիզ Իբրահիմը՝ «Նեղոսի բանաստեղծը»։ Այս անունը նա ստացել էր, որովհետև Եգիպտոսի բանաստեղծներից ոչ ոք այդքան գեղեցիկ չի կարողցաել նկարագրել Նեղոսը։ Ծնվել է Եգիպտոսի Դեյրութ քաղաքում։ Կյանքի բերումով եղել է տարբեր պաշտոնների՝ զինվորական, ոստիկան։ Ի վերջո սկսելով զբաղվել բանաստեղծական գործունեությամբ սկզբում որոշում է դառնալ պալատաական երգիչ, սակայն, այս ոլորտում հաջողություն չի ունենում, սկսում է զբաղվել թարգմանչությամբ։ Թարգմանում է Հյուգոյի «Թշվառները», սակայն գիրքը ընդունելություն չի ստանում եգիպտական հասարակության կողմից։ Այնուհետև սկսում է հետաքրքրվել Եգիպտոսի ներքաղաքական տնտեսական կյանքով։ Որոշում է ստեղծագործել հասարակության լայն զանգվածների համար։ Նրա այս շրջանի ստեղծագործություններն արտացոլում են եգիպտացիների վիճակը անգլիական տիրապետության տակ՝ խոսելով Եգիպտոսի չքավոր խավերի անունից։


== Ստեղծագործություն ==
Հաֆիզ Իբրահիմի «Հրաժեշտ լորդ Կրոմերին» բանաստեղծության մեջ նա կոչ է անում եգիպտացիներին հավաքվել և պայքարել անգլիացիների դեմ։ Հետաքրքիր բնույթ ունեն էլեգիաները, որոնք նվիրում էր անվանի հասարակական և գրական գործիչների՝ նպատակ ունենալով մատնանշել նրանց անձնուրացությունը։ Շատ գեղեցիկ է Մուստաֆա Քամիլի մահվան առթիվ գրված էլեգիան։
Հատկանշական է նրա «Սատիհի գիշերները» մակամային ստեղծագործությունը։ Նրա ստեղծագործական կյանքի երկրորդ փուլը սկսվում է 1911 թվականին, երբ նա աշխատանքի է անցնում գրադարանում։ Այս շրջանում նա գրում է մի կասիդա՝ նվիրված եգիպտուհիներին՝ «եգիպտուհիների ցույցը»։ Այստեղ արտացոլվում են 1919 թվականի դեպքերը։ 1922 թվականի անկախությունից հետո Սիդկի փաշայի ռեժիմի տեռորն ու անարդարությունը ստիպում են Հավֆիզին բողոքի ձայնը բարձրացնելով գրել «Սուտ անտարբերություն» կասիդան։ Նրա բանաստեղծությունները գրված էին իսլամական ոգով և ունեին հակաանգլիական բովանդակություն։ Միևնույն ժամանակ նա նշում էր, որ իսլամը չպետք է արգելք հանդիսանա արևելքի զարգացման համար։


== Օգտագործված գրականություն ==
Долинина А.А. Очерки истории арабской литературы нового времени. Египет и Сирия. Публицистика 1870-1914. М., 1968.
Крымский А.Е. История новой арабской литературы (XIX - начало XX века). М, 1971.
Сафронов В.В. Новая арабская литература. М., 1996.
Ходжаева Р.У. Очерки развития египетской поэзии. Ташкент, 1985.
Badawi, M.M. A Critical Introduction to Modern Arabic Poetry, Cambridge, 1992


== Ծանոթագրություններ ==
Թերեջե

Թերեջե, գյուղ Օսմանյան կայսրությունում, Տրապիզոնի վիլայեթի Չարշամբայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Պավել Ռյումին

Պավել Իվանովիչ Ռյումին (ռուս.՝ Павел Иванович Рюмин, դեկտեմբերի 30, 1922(1922-12-30), Սյամժենսկի շրջան, Վոլոգդայի մարզ, Ռուսաստան), ռուս գրող, բանաստեղծ, Ռուսաստանի գրողների միության անդամ (1993)։


== Կենսագրություն ==
Պավել Իվանովիչը մեծացել է բազմազավակ գյուղացու ընտանիքում։ Ավարտել է Դվինիցկոեի թերի միջնակարգ դպրոցը, այնուհետև սովորել է Տոտմայի մանկավարժական ուսումնարանում։ 1939-1941 թվականներին աշխատել է որպես գյուղական տարրական դպրոցի ուսուցիչ։ 1941 թվականին զորակոչվել է Կարմիր բանակ։ 28-րդ բանակի 6-րդ հանքարդյունահանման ինժեներական գումարտակում եղել է կրտսեր լեյտենանտ։ 1943 թվականի սկզբին առաջ է անցել Ռոստովի ուղղությամբ, ազատագրել Ազովի քաղաքը, մասնակցել Դոնի Ռոստովի ազատագրմանը։ Ռյումինը վերականգնել է Դոնի վրայով անցնող ավերված բարձր մակարդակի ռազմավարական նշանակության Բուդյոնովսկի կամուրջը, վնասազերծել անակնկալ ականները և չպայթած ռումբերը բակերում և տանիքների վրա Դոնի Ռոստովի Ստանիսլավսկի և Մոսկովյան փողոցներում։ Պավել Իվանովիչը մասնակցել է Մոսկվայի պաշտպանության մարտերին Միուս ռազմաճակատում, Գրոզնիի, Ուկրաինայի, Բելառուսի, Լեհաստանի, Պրահայի և Բեռլինի ազատագրմանը։


== Ստեղծագործական ուղի ==
1976 թվականից Ռյումինի ստեղծագործությունները տպագրվել են «Դոնից մինչև հաղթանակ», «Բաց պատուհան» (բանաստեղծություններ), «Դոնի հորիզոններ» (բանաստեղծություններ), «Հաղթանակ» (բանաստեղծություններ), «Մեր սիրելի հերոսներ» (ակնարկներ), «Սրտերի ձայներ» (բանաստեղծություններ), «Զինվորների պոեզիա» (բանաստեղծություններ), «Իմ մեջ երգում է Ռոստովի հոգին», «Ռոստովցիները հայրենիքի ծառայության մեջ» կոլեկտիվ հավաքածուներում։
Պավել Իվանովիչ Ռյումինը բանաստեղծությունների և հուշագրությունների 15 գրքերի հեղինակ է, բազմաթիվ գրական մրցույթների դափնեկիր։


== Պարգևներ ==
Հայրենական պատերազմի II աստիճանի շքանշան
Կարմիր աստղի երկու շքանշան
20 մեդալներ


== Ստեղծագործություններ ==
Ընտրված հրատարակություններ

Признание. Стихи. - Ростов на/Д: Ростиздат, 1978.
Грозовая высота. Стихи. – Ростов на/Д: Ростиздат, 1984.
На перекрестках памяти. Стихи. – М, Воениздат 1989.
Боль моя и радость. Стихи. – Ростов на/Д: Ростиздат 1991.
Грани риска. Стихи. – Ростов на/Д: Красное знамя, 1992.
Тревожный зов. Стихи. – Ростов на/Д: Красное знамя, 1993.
Выговаривай, гармошка. Частушки. – Ростов на/Д: Пегас 1996.
Колокола Победы. – Ростов н/Д: МПП «Танаис» 1997.
Штурмовая трижды орденоносная. Мемуары. – Ростов на/Д: Пегас, 1993.
Ростов – судьба моя. Мемуары. – Ростов на/Д: МПП «Танаис», 1997.
Журавушка. Рассказы. – Ростов на/Д: Пегас 2002.
Мое подгорье. Мемуары. – Ростов на/Д: Пегас, 2002.
Забвению не подлежит. Мемуары. – Ростов на/Д: Пегас 2005.
Этот день победы. Песни. – Ростов на/Д: Пегас 2005.


== Գրականություն ==
Дон литературный. Писатели России. Шолоховский край. XIX—XXI вв.:справ. изд., Сост. Губанов Г. — Ростов н/Д, 2006. — 512 с. ISBN 5-481-00623-5


== Արտաքին հղումներ ==
Рюмин Павел Иванович
ПАВЕЛ ИВАНОВИЧ РЮМИН
Рюмин Павел Иванович
Павел Рюмин: освободитель, полковник, поэт
Рюмин, Павел Иванович
Լու Ամունդսոն

Լուիս Գաբրիել «Լու» Ամունդսոն (անգլ.՝ Louis Gabriel "Lou" Amundson; դեկտեմբերի 7, 1982(1982-12-07), Վենտուրա, Կալիֆոռնիա, ԱՄՆ), ամերիկացի պրոֆեսիոնալ բասկետբոլիստ, ով վերջին ժամանակներում հանդես է գալիս Բասկետբոլի ազգային ասոցիացիայի «Նյու Յորք Նիքս» ակումբում։ Խաղում է ծանր հարձակվողի և կենտրոնականի դիրքերում։


== Կարիերա ==
Լու Ամունդսոնը 2006 թվականի ԲԱԱ դրաֆթի ժամանակ իր թեկնածությունն էր առաջարկել, բայց այդպես էլ ոչ մի ակումբի կողմից չի ընտրվել։ 2006-2007 մրցաշրջանին պայմանագիր է կնքել ԲԱԱ զարգացման լիգայի «Թեքզաս Լեջենդս» ակումբի հետ։ 2007 թվականին Ամունդոնը դարձել է ԲԱԱ զարգացման լիգայի տարվա ծագող աստղը։
2007 թվականի մարտի 8-ին Լուն 10-օրյա պայմանագիր է կնքել «Ֆիլադելֆիա» ակումբի հետ։
2008 թվականի օգոստոսի 14-ին Ամունդսոնը երկամյա պայմանագիր է կնքել «Ֆինիքս Սանս» ակումբի հետ։
2010 թվականի սեպտեմբերի 13-ին Լու Ամունդսոնը 4,7 միլիոնանոց երկամյա պայամանագիր է կնքել «Գոլդեն Սթեյթ Ուորիորս»-ի հետ։ 46 խաղերում նա 15 րոպեի ընթացքում միջինը հավաքում էր 4,3 միավոր և 4 անդրադարձ։
2012 թվականի դեկտեմբերի 24-ին նա պայմանագիր է կնքել «Մինեսոտա Թիմբերվուլվզ» ակումբի հետ։
2013 թվականի փետրվարի 8-ին «Մինեսոտան» հեռացրել է Ամունդսոնին։ 30-ամյա Լուն 2012-2013 մրցաշրջանի ընթացքում անցկացրել է 20 խաղ։ Այդ խաղերի ընթացքում նա միջինը հավաքում էր 1,6 միավոր և 2,4 անդրադարձ։
2013 թվականի մարտի 2-ին Լու Ամունդսոնը 10-օրյա պայամանագիր է կնքել «Չիկագո Բուլս» ակումբի հետ։
2013 թվականի մարտի 12-ին Ամունդսոնը պայմանագիր է կնքել «Նյու Օռլեանս Պելիկանս»-ի հետ, մինչև մրցաշրջանի ավարտ։
Նոր BIG3 լիգայում, որը մեկնարկել էր 2017 թվականի ամռանը, հանդես է գալիս «Tri State» ակումբի կազմում։


== ԲԱԱ կարիերայի ցուցանիշներ ==


=== Ամենամյա մրցաշրջան ===


=== Փլեյ-Օֆ ===


== Ծանոթագրություններ ==


== Արտաքին հղումներ ==
Լու Ամունդսոնը ԲԱԱ-ի օֆիցյալ կայքում(անգլ.)
Գերմանա-հայկական ընկերություն

Գերմանա-հայկական ընկերություն, հասարակական կազմակերպություն։ Հիմնվել է Գերմանիայում 1914 թ., արևմտահայերին օգնություն կազմակերպելու նպատակով։ 1894-96 թթ. հայկական կոտորածները Օսմանյան կայսրությունում առաջացրին տարբեր երկրների առաջադեմ մտավորականության ցասումն ու զայրույթը։ Շատ ականավոր գործիչներ դատապարտեցին խաղաղ հայ բնակչության նկատմամբ թուրքական բարբարոսական քաղաքականությունը, հանդես եկան ի պաշտպանություն հայ այրիների ու որբերի։ Գերմանիայում կազմակերպվեցին հայերի օգնության ընկերություններ, մեկը՝ Մայնի Ֆրանկֆուրտում, Էռնստ Լոհմանի նախաձեռնությամբ, մյուսը՝ Ֆրիզդորֆում` դոկտոր Յո. Լեփսիուսի ղեկավարությամբ։ Այդ ընկերություններն Արևմտյան Հայաստանում հիմնեցին մի շարք որբանոցներ, Ուրֆայում՝ գորգի ֆաբրիկա, որտեղ աշխատում էին հայ այրիները։ Յո. Լեփսիուսի նախաձեռնությամբ ընկերությունները միավորվեցին Գերմանա-հայկական ընկերության մեջ։
1914 թ. հունիսին Բեռլինում տեղի ունեցավ ընկերության առաջին նիստը, որտեղ ընկերության նախագահ ընտրվեց Յոհաննես Լեփսիուսը, տեղակալներ՝ Պաուլ Ռորբախը և Ջեյմս Գրինֆիլդը, գործավարներ՝ Է. Շտիրը և Ա. Իսահակյանը։ Գերմանա-հայկական ընկերության խնդիրներն էին՝ գերմանահայկական մշակութային կապերի զարգացումը, հայ ժողովրդի պատմության ու մշակույթի ծանոթացումը գերմանական հասարակության։ 1914 թ. ամռանը լույս է տեսել ընկերության «Մեսրոպ» ամսագիրը՝ գերմ. և հայերեն (հրատարակվել է մեկ համար)։
Գերմանական դիվանագիտությունն ի սկզբանե ձգտում էր Գերմանա-հայկական ընկերությունն օգտագործել իր նպատակների համար։ Կ. Պոլսում գերմանական դեսպանությունն ընկերության ղեկավարությանն առաջարկեց ազդել արևմտահայերի վրա՝ լոյալ դիրք գրավելու թուրքական կառավարության նկատմամբ։ Ընկերության ղեկավարությունը համաձայնեց դրա հետ՝ պատերազմի ավարտից հետո Արևմտյան Հայաստանում նախատեսված ռեֆորմների իրականացման համար գերմանական կառավարությունից պաշտոնական երաշխիք ստանալու պայմանով։ Պարտավորության (որը, սակայն, մնաց թղթի վրա) տակ ստորագրեց Գերմանիայի արտաքին գործերի պետական քարտուղարի օգնական Ցիմերմանը։ Երբ Թուրքիայի ղեկավարները սկսեցին հայերի ջարդն ու տեղահանությունը, ընկերության նախագահ Յո. Լեփսիուսը մեկնեց Կ. Պոլիս, հանդիպեց էնվեր փաշայի հետ, պահանջեց դադարեցնել հայերի զանգվածային կոտորածները, բայց ստացավ կտրական մերժում։ Վերադառնալով Բեռլին՝ 1915 թ. հոկտեմբերի 9-ին Գերմանա-հայկական ընկերության ժողովում հաղորդում տվեց արևմտահայության ցեղասպանության և տեղահանության մասին։ Ժողովի մասնակիցները նամակ հղեցին Գերմանիայի կանցլերին՝ խնդրելով արգելել հայության նկատմամբ կիրառվող վայրագությունները։ Սակայն խնդրանքը մնաց անպատասխան, գերմանական կառավարությունը չձեռնարկեց որևէ միջոց։ 1918 թ. ապրիլի 22-ին ընկերությունը դիմում հղեց ռայխստագին՝ պահանջելով ձեռք առնել անհրաժեշտ միջոցներ հայերի ցեղասպանությանը վերջ տալու համար։ Այս դիմումը ևս մնաց անհետևանք։
Գերմանա-հայկական ընկերությունը նշանակալի գործ կատարեց՝ հավաքելով և հրապարակելով փաստաթղթեր Թուրքիայում հայերի կացության, ցեղասպանության, այդ խնդրում Գերմանիայի դերի ու դիրքորոշման վերաբերյալ։ Ընկերությունը գոյատևեց մինչև երկրորդ համաշխարհային պատերազմը։


== Գրականություն ==
Lepsius J, Zum Gedachtnis, Potsdam, 1926.
Դժբախտ պատահար Լոկհարտում

Օդապարիկի կործանում Լոկհարտում (անգլ.՝ Lockhart hot air balloon crash), դժբախտ պատահար, որը տեղի է ունեցել 2016 թվականի հուլիսի 30-ին ԱՄՆ Տեխաս նահանգի Լոկհարտ քաղաքում։ Հուլիսի 30-ին օդապարիկի կործանման հետևանքով զոհվել է 16 մարդ։ Օդապարիկը կործանվել է Օսթինից 50 կիլոմետր դեպի հարավ։ Սա ԱՄՆ պատմության մեջ օդապարիկի ամենախոշոր վթարն է և երկրորդը աշխարհում։ Ամենախոշոր վթարն տեղի է ունեցել Եգիպտոսի Լուքսոր քաղաքում, որի ժամանակ զոհվել էր 19, վիրավորվել` 21 մարդ։ Ամերիկյան տեսաբանների կարծիքով 2009 թվականից հետո սա ամենախոշոր ավիավթարն էր ԱՄՆ-ում։


== Օդապարիկ ==
Օդապարիկը Kubicek BB85ZВ տեսակի էր։ Պատկանել է Heart of Texas Balloon Ride company ընկերությանը, որը ծառայություններ է մատուցում Օսթինի շրջանում։


== Հետաքննություն ==
ԱՄՆ քաղաքացիական ավիացիայի դաշնային վարչությունը սկսել է ավիավթարի հետաքննությունը։ Տրանսպորտի անվտանգության ազգային խորհուրդը մտադիր է վերցնել հետաքննությունը իր հսկողության տակ։ Հետաքննությունների դաշնային բյուրոն եղել է դեպքի վայրում` տեղում ծանոթանալու հետաքննական կատարվող աշխատանքներին։ Օդապարիկի մնացորդների տակից հանվել են էլեկտրոնային 14 սարք (բջջային հեռախոսներ, IPad և տեսախցիկ)։ Դրանք հանձնվել են հետաքննությունների դաշնային բյուրոյի ուսումնասիրությանը։
Տեխասի քաղաքացիական պաշտպանության դեպարտամենտը հայտնել է, որ նախնական վարկածով օդապարիկը բախվել է էլեկտրալարերին և վառվել։


== Ծանոթագրություններ ==


== Արտաքին հղումներ ==
Heart of Texas Hot Air Balloon Rides ընկերության պաշտոնական կայք էջը
Պերեբիկովցի

Պերեբիկովցի (ուկրաիներեն՝ Перебиківці), գյուղ Ուկրաինայի Չեռնովցիի մարզի Խոտինի շրջանում։
2001 թվականի տվյալներով Պերեբիկովցի գյուղում բնակվում էր 2 292 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ասատուր Սարգսյան

Ասատուր Աղայի Սարգսյան (հունվարի 18, 1905(1905-01-18), Կոռնիձոր, Հայաստան - հոկտեմբերի 3, 1970(1970-10-03), Երևան, Հայկական ԽՍՀ, ԽՍՀՄ), հայ ախտաբան-ֆիզիոլոգ։ Բժշկական գիտությունների դոկտոր (1955), պրոֆեսոր (1957)։ ՀԽՍՀ գիտության վաստակավոր գործիչ (1965)։


== Կենսագրություն ==
Ասատուր Սարգսյանը ծնվել է 1905 թվականի հունվարի 18-ին (դեկտեմբերի 11-ին), Կոռնիձոր (այժմ՝ ՀՀ Սյունիքի մարզում) գյուղում։ 1931 թվականին ավարտել է Երևանի բժշկական ինստիտուտг։ 1933-1943 թվականներին՝ ՀԽՍՀ առժողկոմատի բուժվարչության պետ, 1943-1970 թվականներին՝ Երևանի բժշկական ինստիտուտի ախտաբան, ֆիզոլոգիայի ամբիոնի վարիչ։ 1956-1970 թվականներին եղել է ՀԽՍՀ ախտաբան-ֆիզիոլոգների գիտական ընկերության նախագահը։
Աշխատանքները վերաբերում են որոշ մասնագիտական թունավորումների պատճառագիտության, ախտածնության և բուժման կլինիկական մահվան տևողության հարցում բարձունքային գործոնի նշանակության և այդ պայմաններում մա(սողական համակարգի, երիկամների, լյարդի և այլ օրգանների ֆունկցիոնալ վիճակի ու օրգանիզմի փոփոխական հակազդունակության (ռեակտիվություն) հարցերին։
Ասատուր Սարգսյանը մահացել է 1970 թվականի հոկտեմբերի 3-ին, Երևանում։


== Ծանոթագրություններ ==
Եսինո (գյուղ, Նոգինսկի շրջան)

Եսինո (ռուս.՝ Есино), գյուղ Ռուսաստանի Մոսկվայի մարզի Նոգինսկի շրջանի կազմում։
Բնակչությունը 2005 թվականին գրանցված տվյալներով կազմում էր 274 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էժեն Յանսոն

Էժեն Յանսոն (շվեդ.՝ Eugène Fredrik Jansson, մարտի 18, 1862(1862-03-18)[…], Jakob and Johannes parish, Շվեդիա - հունիսի 15, 1915(1915-06-15)[…], Skara, Սկարաբորգ, Շվեդիա), շվեդ նկարիչ, շվեդական սիմվոլիզմի հայտնի ներկայացուցիչ։


== Կենսագրություն ==
Յանսոնը ծնվել է չքավոր ընտանիքում, չի ստացել համակարգված նկարչական կրթություն, սակայն սովորել է մի քանի կրթական հաստատություններում, այդ թվում 1881-1882 թթ. արվեստի Ստոկհոլմի թագավորական ակադեմիայում։ Չի ունեցել հնարավորություններ ճանապարհորդելու, կարողացել է դուրս գալ երկրի սահմաններից կյանքի վերջին տարիներին։ Վարել է բավական ինքնամփոփ կյանք։ Եղել է Նկարիչների Միության անդամ (շվեդերեն՝ Konstnärsförbundet)։ Ապրած տարիների ընթացքում հայտնի է եղել քչերին, քանի որ նրա ստեղծագործական ոճը հայտնի չի եղել շատ ժամանակակիցների։

Յանսոնն առաջին նկարիչներից էր, ով սկսեց նկարել մթնշաղ, որը պատկերելու համար նա օգտագործում էր կապույտ երանգներ։ 1891 թ. բնակություն է հաստատել Ստոկհոլմի Սյոդերմալմ շրջանում, որտեղ 10 տարիների ընթացքում նկարում էր իր պատուհանից բացվող տեսարանները. Ստոկհոլմը լուսաբացին և արևամուտին։ Այդ նկարները ցուցադրում են լույսի և գույնի բավական բարդ համակցում։ Դա կապված էր այն բանի հետ, որ Յանսոնը երկար ժամանակ դիտում էր բնապատկերը, որից հետո արագորեն ստեղծում էր նկարը։ Այդ շրջանի բազմաթիվ նկարներ անվանվում են Նոկտյուրն ի պատիվ նկարչի սիրելի կոմպոզիտոր Ֆրեդերիկ Շոպենի։
1905 թ. հետո Յանսոնը դադարեց բնանկար պատկերելը, սկսեց նկարել տղամարդկանց, ովքեր լողանում էին կամ կատարում էին ֆիզիկական վարժություններ։ Մասնագետները կարծում են, որ Յանսոնը նույնասեռական էր։
1913 թ. նրա առողջական վիճակը նշանակալիորեն վատացավ։ Մինչև 1915 թ. հիմնականում պատկերում էր կրկեսային տեսարաններ։ 1915 թ. նկարիչը մահացավ կաթվածից։
1999 թ. 3 ամիսների ընթացքում Փարիզի Օրսե թանգարանում նկարչի գործերի մեծ ցուցահանդես անցկացվեց։


== Պատկերասրահ ==

		
		
		
		


== Ծանոթագրություններ ==
Ռյոոա (այլ կիրառումներ)

Ռյոոա անունը կամ տերմինը կարող է վերաբերել հետևյալ հոդվածներին․

Ռյոոա - գյուղ Էստոնիայի Վեետսա շրջանի կազմում։
Ռյոոա - գյուղ Էստոնիայի Ռապլա շրջանի կազմում։
Այվենհո (ֆիլմ, 1982)

Անվան այլ կիրառումների համար տե՛ս՝ Այվենհո (այլ կիրառումներ)«Այվենհո» (անգլ.՝ Ivanhoe), ֆիլմ, որը համարվում է Վալտեր Սքոթի «Այվենհո» վեպի ադապտացումներից մեկը։ Պրեմիերան տեղի է ունեցել 1982 թվականի փետրվարի 23-ին Միացյալ Նահանգներում։


== Սյուժե ==
Ֆիլմը նկարահանվել է Վալտեր Սքոթի «Այվենհո» վեպի հիման վրա։ Այվենհոն հպարտ ասպետ է և Ռիչարդ I Առյուծասիրտի ընկերը, վերադառնում է Անգլիա երրորդ խաչակրաց արշավանքից։ Նա բացահայտում է, որ իր երկրում կառավարում են արքայազն Ջոնը և իր համախոհները։ Սյվենհոն ներքաշվում է Անգլիայի գահի համար ընթացող կռվի մեջ։


== Դերակատարներ ==


== Մրցանակներ ==
Կոմպոզիտոր Ալան Ֆերգյուսոնը 1982 թվականի Էմմիին է ստացել է «երաժշտական կոմպոզիցիաում նշանակալի ձեռքբերում» մրցանակը։


== Տարբերությունը գրքից ==
Այվենհոն սիրահարված է լինում Ռեբեկկաին, այն ինչ վեպում, նա միայն նրա հանդեպ երախտագիտություն և ընկերական զգացմունքներ ունի։
Բրիան դե Բուագիլբեր ավելի դրական կերպար է ներկայացված, քան վեպում։ Ֆիլմում Այվենհոի հետ դատական կռվի ժամանակ, երբ Այվենհոն դեռ չէր ապաքինվել, գիտակցաբար պարտվում է դատը, որպեսզի նա կարողանա փրկել Ռեբեկկաին (Բուալգիլբերի հաղթանակի դեպքում, աղջկան պետք է այրեին)։


== Հետաքրքիր փաստեր ==
Ֆիլմը բոլոր նկարահանումները տեղի են ունեցել Անգլիայում։ Հիմնական տեսարանները նկարահանվել են Նորտումբերլենդի Ալնվիկ ամրոցում, իսկ մնացած կադրերը Բուկինգհեմշիրի «Pinewood Studios»-ի տաղավարներում։
Ֆիլմում, ինչպես և Վալտեր Սքոթի վեպում, Ռոբին Հուդը (Լոկսլի) հանդիսանում է Ռիչարդ Առյուծասիրտի (1157-1199) ժամանակակիցը։ Իրականում, գիտնականների կարծիքով, Ռոբին Հուդի իրական պատմական նմանակը համարվում է անտառապահ Սուրեյ Ադամ Հուդի որդին, 1317 թվականին Ռոբերտ Հուդը ինքնակամ լքում է զինվորական ծառայությունը, նա համարվում է Վեյկֆիլդի վարձակալ, 1322 թվականին մասնակցում է ապսամբությանը, ով ղեկավարում էր Լանկաստերի դուքսը, իսկ ավելի ուշ դառնում է Էդուարդ II թագավորի (1307-1327) անձնական սպասավորը։ Այսպիսով, Լոկսլիի կյանքի տևողությունը չպետք է նշել մինչև 12-րդ դարի վերջ, այլ 14-րդ դարի առաջին հարյուրամյակ, քանի որ բոլոր զենք ու զրահը, և ֆիլմի պատմական միջավայրը համապատասխանում է այդ ժամանակաշրջանին։
Դերասան Ջուլիան Գլովերը, ով խաղում էր Ռիչարդ արքայի դերը, նախկինում նույնպես խաղացել այդ նույն դերը «Բժիշկ Ով» հեռուստասերիալի «Խաչակրաց արշավանք» սերիայում։


== Արտաքին հղումներ ==
Այվենհո(անգլ.) ֆիլմը Internet Movie Database կայքում


== Ծանոթագրություններ ==
Վիշենկի (գյուղ, Գլոբինոյի շրջան)

Անվան այլ կիրառումների համար տե՛ս՝ ՎիշենկիՎիշենկի (ուկրաիներեն՝ Вишеньки), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Վիշենկի գյուղում բնակվում էր 14 մարդ։ Բնակավայրը զբաղեցնում է 0,336 կմ² տարածք։ Բնակչության խտությունը կազմում էր 41,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լեոնարդո Մալատեստա

Լեոնարդո Մալատեստա (իտալերեն՝ Leonardo di Francesco di Lazzaro Malatesta, 1483, Պիստոյա, Տոսկանա, Իտալիա - 1518, Պիստոյա, Տոսկանա, Իտալիա), հայտնի է նաև որպես Լեոնարդո դա Պիստոյա (իտալերեն՝ Leonardo da Pistoia), 16-րդ դարի սկզբի իտալացի նկարիչ։ Համարվում է Ֆրա Բարտոլոմեոյի և Ռաֆայել Սանտիի հետևորդը։ Ավելի վաղ Ռաֆայելին վերագրվող որոշ նկարներ հետագայում ճանաչվել են որպես Լեոնարդո Մալատեստայի աշխատանքներ.


== Հատկանշական աշխատանքներ ==
«Մադոննան երեխայի հետ» (Madonna con bambino, 1516 թվական) - գտնվում է Բեռլինի պետական ​​թանգարանում, հիշեցնում է Ռաֆայելի Մադոննան հովանի տակ։
«Բրիջուոթերի Մադոննան» (իտալերեն՝ La madone Bridgewater) — գտնվում է Բրյուսելի կերպարվեստի թագավորական թանգարանում։ Նախկինում այս նկարը համարվել է Ռաֆայել Սանտիի աշխատանքը։
«Մադոննան և ոսկե ճարմանդով երեխան» (1505 թվական) - Վրոցլավի ազգային թանգարան
«Մադոննան և երեխաները սրբերի հետ» - Սուրբ Պետրոսի եկեղեցի (Կասալգուիդի), Պիստոյա
		
		


== Ծանոթագրություններ ==
Տաբիվեռե

Տաբիվեռե (էստ․՝ Tabivere), գյուղական ավան Էստոնիայի Յիգևամաա նահանգի Տաբիվեռե շրջանում։
2011 թվականի տվյալներով գյուղական ավանում բնակվում էր 971 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Ուրավի

Ուրավի (վրաց.՝ ურავი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում։


== Դիրք ==
Գտնվում է ծովի մակարդակից 1040 մետր բարձրության վրա։ Շրջկենտրոն Ամբրոլաուրից հեռու է 25 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 295 մարդ։


== Ծանոթագրություններ ==
Մյուլեհոլց

Մյուլեհոլց (գերմ.՝ Mühleholz)՝ գյուղական բնակավայր է Լիխտենշտայնում` ընդգրկված Շան համայնքի սահմաններում` Շվեյցարիայի հետ սահմանի վրա՝ Հռենոս գետի ափին։ Փոստային ինդեքսն է՝ 9494։
«Landstrasse 28» ավտոճանապարհը Մյուլեհոլցը բաժանում է երկու մասի՝ Վերին Մյուլեհոլցի (գերմ.՝ Ober Mühleholz) և Ստորին Մյուլեհոլցի (գերմ.՝ Under Mühleholz)։ Գյուղի մի մասը տեղակայված է Վադուց համայնքի սահմաններում։
Մոտ տեղակայված բնակավայրերն են երկրի խոշորագույն բնակավայր Շանը և Էբենհոլց գյուղը, որոնցից Մյուլեհոլցը միայն կանաչ տնկարկներով է անջատվում։
Գյուղի մեծ մասը հարթավայրային է, ծովի մակարդակից միջին բարձրությունը կազմում է 450 մ, սակայն Վերին Մյուլեհոլցում բացարձակ բարձրությունը գերազանցում է 500 մ-ը։
Մյուլեհոլցում գտնվում է «Vaduz, Mühleholz» ճանապարհի ավտոբուսային կանգառը (ավտոբուսները աշխատում են 14։00-23։00)։
Գյուղում են գտնվում նաև «Concordia» տուրիստական ընկերությունը և երեք բավականին մեծ հյուրանոցներ։


== Ծանոթագրություն ==


== Հղումներ ==
Պաշտոնական կայք
Կոտիանեթի

Կոտիանեթի (վրաց.՝ კოტიანეთი), գյուղ Վրաստանում։ Գտնվում է Սամեգրելո-Զեմո Սվանեթ մարզի Սենակի շրջանում։


== Դիրք ==
Գյուղը գտնվում է ծովի մակարդակից 120 մետր բարձրության վրա։ Շրջկենտրոն Սենակից հեռու է 12 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 479 մարդ։


== Ծանոթագրություններ ==
Ներքին գովազդ

Ներքին գովազդ (ինտերիերային գովազդ, անգլ.՝ Indoor Advertising), գովազդի տեսակ, որը տեղադրվում է հասարակական նշանակություն ունեցող որևէ վայրի ներսում (ի տարբերություն արտաքին գովազդի)։ Սովորաբար այն տեղադրվում է առևտրի կենտրոններում, օդանավակայաններում, կայարաններում, կինոթատրոններում, բիզնես կենտրոններում, մուտքերում, վերելակներում, սպորտի և ժամանցի վայրերում, կրթական և բժշկական հաստատություններում։
Արտաքին և ներքին գովազդները միավորվում են Out Of Home (OOH) գովազդի մեջ, որն էլ իր հերթին ներառված է ATL գովազդի կազմում։


== Նկարագրություն ==
Ներքին գովազդի տեղադրման համար համընդհանուր ընդունված վայր չկա։ ԱՄՆ-ում հաճախ են կիրառում «venue-based advertising», «in-store marketing communications» և «point-of-purchase advertising», «Digital Signage», «Captive Media» հասկացությունները։ Մետրոպոլիտենը հաճախ դիտարկվում է որպես արտաքին գովազդի վայր։ Որոշ դեպքերում առևտրի կենտրոնները դիտարկվում են որպես գովազդի առանձին տեսակ։


=== Կառուցվածք ===
Ներքին գովազդի արդյունաբերության կառուցվածքը ներառում է կազմակերպման հետևյալ հիմնական ձևերը.

գործակալություն-օպերատորներ - գովազդային կրողների և դրանց ցանցերի կամ ներքին գովազդ տեղադրելու պայմանագրերի ձեռնարկատեր-սեփականատերեր,
գովազդ արտադրողներ - ձեռնարկություններ, որոնք մասնագիտացած են ներքին գովազդի պատրաստման և տեղադրման աշխատանքներում,
մարքեթինգային գործակալություններ - ձեռնարկություններ, որոնք ապահովում են այս բաղադրիչի մարքեթինգային ակտիվությունը։


=== Տեղադրման վայրեր ===
Ներքին գովազդի տեղադրման վայրերի դասակարգման ձևերից մեկը ներառում է.

սեփական ներքին գովազդ (այն վայրերում, որոնք կապված չեն առևտրի և սպառման հետ),
գովազդ առևտրի վայրերում (անգլ.՝ in-store` խանութներ, հյուրանոցներ, ռեստորաններ, սրճարաններ),
transport indoor (կայարաններ, օդանավակայաններ)։


=== Առավելություններ ===
Արտաքին գովազդի հետ համեմատած` ներքին գովազդի հիմնական առավելությունն այն է, որ վերջինս հնարավորություն է տալիս առավել հստակորեն ներգործել նպատակային լսարանի վրա։ Օրինակ` մարզասրահում տեղադրված գովազդը ապահովում է «25-45 տարեկան կանանց» լսարանի ուշադրության գրավումը, այն դեպքում, երբ փողոցում տեղադրված գովազդային վահանակը լսարանի այդպիսի հատվածավորում չի կարող ապահովել։


== Ծանոթագրություններ ==


== Տես նաև ==
Գովազդ
Արտաքին գովազդ


== Գրականություն ==
Джон Р. Росситер, Ларри Перси. Реклама и продвижение товаров = Advertizing communications & promotion management. — 2-е изд. — СПб.: Питер, 2002. — 656 с. — ISBN 5-272-00241-5.
Ромат Е. В. Реклама. — 5-е изд. — СПб.: Питер, 2002. — 544 с. — (Учебники для вузов). — ISBN 5-94723-211-1.
Джон Филип Джоунс. Рекламный бизнес: деятельность рекламных агентств, создание рекламы, медиа-планирование, интегрированные коммуникации = The Advertising Business: Operations, Creativity, Media Planning, Integrated Communications. — М.: Вильямс, 2005. — 784 с. — ISBN 0-7619-1239-8.


== Արտաքին հղումներ ==
Ներքին գովազդ adindustry.ru
Ընդհանուր տեղեկություն indoor-գովազդի շուկայի մասին indoorexpert.ru
The Indoor Advertising Advantage Archived 2013-09-22 at the Wayback Machine.
Գնատկով

Գնատկով (ուկրաիներեն՝ Гнатків), գյուղ Ուկրաինայի Վիննիցայի մարզի Տոմաշպոլի շրջանում։ Հիմնադրվել է 1650 թվականին։
2001 թվականի տվյալներով Գնատկով գյուղում բնակվում էր 1 932 մարդ։ Բնակավայրը զբաղեցնում է 2741 կմ² տարածք։ Բնակչության խտությունը կազմում էր 704,85 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուֆլյանովո

Սուֆլյանովո (ռուս.՝ Суфляново), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 175 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էլ Մոտնմել

Էլ Մոտնմել (կատ.՝ El Montmell), քաղաք և մունիցիպալիտետ Իսպանիայում։ Մտնում է Տարրագոնա պրովինցիայի մեջ՝ Կատալոնիա ինքնավար համայնքում։ Մունիցիպալիտետը գտնվում է Բաշ Պենեդես շրջանում։ Զբաղեցնում է 72,76 կմ² տարածք։ Բնակչությունը կազմում է 1 449 մարդ (2010 թվականի տվյալներով)։


== Ծանոթագրություններ ==


== Պատկերասրահ ==

		
		
		


== Արտաքին հղումներ ==
Պաշտոնական կայք
Història
Patrimoni històric d'El Montmell
Estadístiques
Խառը տնտեսություն

Խառը տնտեսություն, շուկայական ինքնակարգավորման և պետական կարգավորման տնտեսական մոդելների համադրություն։ Այն հնարավորություն է տալիս Անհատ ձեռնարակատերերին ու ֆիզիկական անձանց ընդունել անկախ ֆինանսական որոշումներ, սակայն կառավարությունը և հասարակությունը ունեն գերակա դիրք այդ ֆինանսական հարաբերություններում։ Խառը տնտեսությունը, որպես շուկայական ինքնակարգավորման և պետական կարգավորման սկզբունքների համադրություն, համարվում է տիրապետող տնտեսաձև, որն իր յուրահատուկ դրսևորումներն է ունենում պատմական զարգացման անցյալ, ներկա և ապագա փուլերում։


== Պատմություն ==
Պատմագիտական բոլոր հետազոտությունները վկայում են, որ փոխանակության հարաբերությունները և տարբեր երկրների միջև առևտրական կապերը 
վաղնջական ժամանակներից գոյություն են ունեցել։ Շուկայական համակարգը ունեցել է կարևոր և վճռորոշ դեր տնտեսության զարգացման գործում։ Միևնույն ժամանակ, արտադրողների տնտեսական ազատության աստիճանը կախված է եղել գործող քաղաքական իշխանության բնույթից։ Մինչև 18-րդ դարը պետական կառավարման իշխող ձևը հիմնականում եղել է միապետությունը` իր տարբեր դրսևորումներով։ Միայն Հին Հռոմում և Հին Հունաստանում են գործել ժողովրդավարական կառավարման որոշ սկզբունքներ, որոնք տարածված են եղել հասարակության որոշակի խավերի շրջանակներում։ Շուկայական ինքնակարգավորման (հորիզոնական կոորդինացիա) և պետական կառավարման (ուղղահայաց կոորդինացիա) փոխհարաբերության ձևերից գերակշռել է վերջինը։ Այդ հարաբերակցությունը սկսել է փոխվել 17-րդ դարում Անգլիայում և 18-րդ դարի վերջին (1789 թ.) Ֆրանսիայում տեղի ունեցած հեղափոխությունների շնորհիվ, որոնք համաշխարհային քաղաքակրթության զարգացման  նոր փուլի սկիզբ դրեցին։ Դրա առանցքային բնութագրիչը մարդու իրավական ազատության համար պայքարն էր, որը տարածվեց ոչ միայն եվրոպական, այլև մյուս մայրցամաքների երկրներում։ Այդ ժամանակաշրջանից սկսած` շուկայական ինքնակարգավորման սկզբունքները, որոնք կառուցված էին մասնավոր սեփականության և արտադրողների իրավական ու տնտեսական ազատության հիմքի վրա, աստիճանաբար սկսեցին տիրապետող դառնալ տնտեսական գործունեության բոլոր ոլորտներում։
Երբ ֆաշիզմը հաղթեց Գերմանիայում, այդ երկիրը դարձավ բռնատիրական, բայց պահպանվեց մասնավոր սեփականությունը՝ ի տարբերություն Ռուսաստանի, որտեղ բոլշևիկյան բռնապետության հաստատումն ուղեկցվեց մասնավոր սեփականության ոչնչացմամբ։ Գերմանիայում ուժեղացավ պետական հսկողությունը տնտեսության նկատմամբ։ 1960-ական թվականներին սոցիալիստական ճամբարի մի շարք երկրներում (Հունգարիա, Լեհաստան, Չեխոսլովակիա, իսկ Հարավսլավիայումհետպատերազմյան ժամանակաշրջանից սկսած) տնտեսական բարեփոխումների շնորհիվ ընդլայնվեց տնտեսության կարգավորման շուկայական սկզբունքների դերը, որի արդյունքում հատկապես Հարավսլավիան, իսկ հետագայում նաև Հունգարիան ապահովեցին տնտեսական մեծ աճ այդ համակարգում գործող մյուս երկրների, հատկապես Խորհրդային Միության համեմատությամբ։


== Աղբյուրներ ==
Աղաջանյան Հովսեփ, Տնտեսագիտության տեսության ընդհանուր հիմունքները.- Եր.։ Տնտեսագետ, 2008. - 172 էջ
Տնտեսագիտության տեսություն (ուսումնական ձեռնարկ), խմբ.՝ տ.գ.դ., պրոֆ. Գ.Ե. Կիրակոսյանի և տ.գ.թ., պրոֆ. Ի.Ե. Խլղաթյանի.- Եր., Տնտեսագետ, 2009. - 752 էջ։
Հադան

Հադան, հայաբնակ գյուղ Իրանում, Սպահանի նահանգի Փերիա գավառում։ Առաջին անգամ հիշատակվում է 1720-ական թթ.։
1970 թ.-ին ուներ 102 տուն (657 հոգի) հայ բնակիչ։ Գյուղում կա եկեղեցի (Ս. Գրիգոր, 1729), որտեղ պահվում են երկու ձեռագիր Ավետարան։ Հադան ունի դպրոց, 1950 թ.-ից՝ «Րաֆֆի» անունով գրադարան։
(2686) Լինդա Սյուզան

(2686) Լինդա Սյուզան (անգլ.՝ Linda Susan), աստերոիդ աստերոիդների հիմնական գոտում։ Հայտնաբերվել է 1981 թվականի մայիսի 5-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 3,004493 ա. մ., առավելագույնը մոտենում է 2,8499 ա. մ. հեռավորության վրա և հեռանում 3,1591 ա. մ.։ Արեգակի շուրջ մեկ ամբողջական պտույտ է կատարում 1902,2 երկրային օրվա ընթացքում, իր ուղեծրով շարժվելով միջինում 0,189255 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,32° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2686) Լինդա Սյուզան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նրբակիրթ Հնդկաստան

«Նրբակիրթ Հնդկաստան», կամ «Նրբակիրթ Հնդկաստաններ» (ֆր.՝ Les Indes galantes), բարոկկոյի դարաշրջանի ֆրանսիացի երգահան Ժան Ֆիլիպ Ռամոյիի օպերա-բալետ։ Լիբրետտոն գրվել է Ռամոյի ժամանակակից ֆրանսիացի դրամատուրգ Լուի Ֆյուզելյեի (Louis Fuzelier) կողմից։ Օպերա-բալետը բաղկացած է նախերգանքից և 4 պատկերներից։
«Նրբակիրթ Հնդկաստանը» Ռամոյի վեց մեծ օպերա-բալետներից առաջինն է և իր ժամանակի ամենահայտնի բեմական գործերից մեկը։ Առաջին հրատարակության առաջնախաղը տեղի է ունեցել Փարիզի ազգային օպերայում 1735 թ. օգոստոսի 23-ին Շերոնի (ֆր.՝ Chéron) դիրիժորությամբ։


== Ծանոթագրություններ ==
(7698) Շվեյցեր

(7698) Շվեյցեր (անգլ.՝ Schweitzer), աստերոիդ աստերոիդների հիմնական գոտում։ Հայտնաբերվել է 1989 թվականի հունվարի 11-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,411442 ա. մ., առավելագույնը մոտենում է 2,0454 ա. մ. հեռավորության վրա և հեռանում 2,7774 ա. մ.։ Արեգակի շուրջ մեկ ամբողջական պտույտ է կատարում 1367,77 երկրային օրվա ընթացքում, իր ուղեծրով շարժվելով միջինում 0,263202 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,28° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7698) Շվեյցեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)